**Međunarodni sud pravde - Tužba Republike Hrvatske protiv Republike Srbije zbog povrede odredbi Konvencije o sprečavanju i kažnjavanju zločina genocida**

**Kratak pregled aktera i događaja**

**ZASTUPNIK, SUZASTUPNICI, AD HOC SUDAC**

* 1999. godine zastupnik je odvjetnik **David B. Rivkin**
* 2000. godine zastupnikom je imenovan je **prof. dr. sc. Ivan Šimonović**, tada stalni predstavnik RH pri UN u New Yorku a suzastupnicima **dr. sc. Ivo Josipović**, profesor na Pravnom fakultetu u Zagrebu i **mr. sc. Jakša Muljačić**, tada veleposlanik RH u Kraljevini Nizozemskoj
* 2000. godine je također za suca ah hoc pri Međunarodnom sudu pravde imenovan **dr. sc. Budislav Vukas**, profesor na Pravnom fakultetu u Zagrebu
* u veljači 2007. godine razriješeni su suzastupnici dr. sc. Ivo Josipović (na osobni zahtjev) i mr. sc. Jakša Muljačić (koji više nije vlp RH u Nizozemskoj), a novim suzastupnicima su imenovane **prof. dr. sc. Maja Seršić**, profesorica na Pravnom fakultetu u Zagrebu i **gđa Andreja Metelko-Zgombić**, tada Glavna pravna savjetnica u Ministarstvu vanjskih poslova i europskih integracija.
* u travnju 2008. godine suzastupnikom je imenovan i **mr. sc. Frane Krnić**, tadašnji veleposlanik RH u Kraljevini Nizozemskoj
* u srpnju 2010. godine sa mjesta zastupnika RH pred MSP razriješen je dr. sc. Ivan Šimonović radi odlaska na novu dužnost u UN koja nije spojiva sa funkcijom zastupnika, te se zastupnikom imenuje **prof. dr. sc. Mirjan Damaška**. Istom odlukom se razrješuje suzastupnik mr. sc. Frane Krnić (koji više nije bio vlp RH u Nizozemskoj), a suzastupnikom imenuje g. **Gordan Markotić,** tada voditelj Ureda za suradnju s međunarodnim kaznenim sudovima Ministarstva pravosuđa.
* u lipnju 2013. godine razriješena je suzastupnica prof. dr. sc. Maja Seršić koja je imenovana zastupnicom RH u predmetu arbitraže sa Slovenijom, a suzastupnikom je imenovan **prof. dr. sc. Davorin Lapaš**, profesor na Pravnom fakultetu u Zagrebu.
* u listopadu 2013. godine za zastupnicu je imenovana i **prof. dr. sc. Vesna Crnić-Grotić**, profesorica na Pravnom fakultetu u Rijeci, a za suzastupnicu je imenovana **Jana Špero**, načelnica u Ministarstvu pravosuđa
* posebnom Odlukom Vlade, prof. dr. sc. Mirjan Damaška na vlastiti zahtjev je 31. listopada 2013. godine razriješen sa mjesta zastupnika (naime prof. Damaška živi u SAD-u te zbog obveza nije bio u mogućnosti redovito sudjelovati na sastancima međutim u narednom periodu sudjelovao je u timu kao pravni savjetnik). Za zastupnika je imenovan Luka Mišetić.

**PISANI PODNESCI**

|  |  |  |  |
| --- | --- | --- | --- |
| Datum | Tko dostavlja Sudu podnesak | Naziv podneska | Napomena |
| 2. srpnja 1999. | Hrvatska | Application of the Convention of the Prevention and Punishment of the Crime of Genocide(Zahtjev za pokretanje tužbe) | Ovime je iniciran postupak pred Međunarodnim sudom u Den Haagu |
| ožujak 2001. | Hrvatska | Memorial  | Detaljno obrazloženje Tužbe;Ovaj se podnesak sastoji od 6 Volumena pri čemu prvi volumen predstavlja osnovni tekst, a ostali volumeni popratnu dokumentaciju- dokaze koji potvrđuju navode osnovnog teksta (treba dodati da se volumen 2 sastoji od 3 dijela) |
|  siječanj 2010. | Srbija | Counter-Memorial | Ovim je podneskom Srbija odgovorila na Tužbu RH (na Memorijal) ali je ujedno i uložena Protutužba protiv Hrvatske! |
| prosinac 2010. | Hrvatska | Reply  | Ovim je podneskom Hrvatska odgovorila Srbiji na odgovor vezan uz Tužbu, ali je ujedno odgovorila i na navode iz Protutužbe.Ovaj se podnesak sastoji od 5 Volumena pri čemu prvi volumen predstavlja osnovni tekst, a ostali volumeni popratnu dokumentaciju- dokaze koji potvrđuju navode osnovnog teksta |
| studeni 2011 | Srbija | Rejoinder | Ovim je podneskom Srbija odgovorila na Hrvatski Reply, i u odnosu na Tužbu i na Protutužbu |
| kolovoz 2012 | Hrvatska | Additional pleading | Ovim je podneskom Hrvatska odgovorila na navode isključivo vezano uz Protutužbu Srbije.Ovaj se podnesak sastoji od 2 Volumena pri čemu prvi volumen predstavlja osnovni tekst, a drugi popratnu dokumentaciju - dokaze koji potvrđuju navode osnovnog teksta |

**USMENA RASPRAVA**

* u svibnju 2008. godine - rasprava o nadležnosti Međunarodnog suda pravde ; Hrvatska se po prvi puta pojavila pred Međunarodnim sudom pravde.
* od 03. ožujka do 01. travnja 2014. godine - rasprava o meritumu (samom predmetu spora) vezano uz tužbu i protutužbu

**PRESUDE**

* 18. studenog 2008. godine presuda o nadležnosti Suda
* 03. veljače 2015. godine biti će objavljena presuda o tužbi i protutužbi

**TIJELA UKLJUČENA U RAD NA TUŽBI**

Kako je ovaj postupak trajao više od 15 godina, na njemu su radile **sve hrvatske Vlade** od 1999. do 2015. godine. O aktivnostima tima redovito je obavještavan Savjet za suradnju s međunarodnim kaznenim sudovima koji čine najviši Vladini dužnosnici. U redoviti rad stručnog tima bili su uključeni posebno imenovani djelatnici **Ministarstva vanjskih i europskih poslova, Državnog odvjetništva Republike Hrvatske, Ministarstva branitelja, Pravnog fakulteta u Zagrebu, Hrvatskog instituta za povijest, Ministarstva Obrane - Vojne sigurnosno-obavještajne agencije, Sigurnosno – obavještajne agencije, Ministarstva unutarnjih poslova i Hrvatskog memorijalno-dokumentacijskog centra Domovinskog rata** kao i drugi relevantni stručnjaci na pojedinim poslovima. Logističku potporu tima pružao je **Vladin Ured za suradnju s MKS, odnosno kasnije Ministarstvo pravosuđa, jedinica nadležna za suradnju s MKS** kojoj su na ispomoći povremeno bili upućeni i službenici iz drugih tijela.